ఆశిష్ సూద్

ఆశిష్ సూద్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2025 ఢిల్లీ శాసనసభ ఎన్నికలలో జనక్‌పురి నియోజకవర్గం నుండి ఎమ్మెల్యేగా ఎన్నికై 2025 ఫిబ్రవరి 20న ఆదాయ, పర్యావరణ, ఆహార & పౌర సరఫరాల శాఖ మంత్రిగా ప్రమాణస్వీకారం చేశాడు.
రాజకీయ జీవితం
ఆశిష్ సూద్ రాష్ట్రీయ స్వయంసేవక్ సంఘ్ (ఆర్ఎస్ఎస్) తో తన రాజకీయ జీవితాన్ని ప్రారంభించి అనంతరం భారతీయ జనతా పార్టీలో చేరి కార్పొరేటర్‌గా ఎన్నికై దక్షిణ ఢిల్లీ మున్సిపల్ కార్పొరేషన్ లో బీజేపీ సభా నాయకుడిగా, భారతీయ జనతా యువ మోర్చా (బిజెవైఎం) ప్రధాన కార్యదర్శిగా, బిజెవైఎం జాతీయ ఉపాధ్యక్షుడిగా, జమ్మూ కాశ్మీర్‌ బిజెపి ఇన్‌చార్జ్‌గా, గోవా సహ-ఇన్‌చార్జ్‌గా, ఢిల్లీ బిజెపి కార్యదర్శిగా, ప్రధాన కార్యదర్శిగా పార్టీలో వివిధ హోదాల్లో పని చేశాడు. ఆయన 2020 ఢిల్లీ శాసనసభ ఎన్నికలలో జనక్‌పురి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి రాజేష్ రిషి చేతిలో 14,917 ఓట్ల తేడాతో ఓడిపోయాడు.

ఆశిష్ సూద్ 2025 ఢిల్లీ శాసనసభ ఎన్నికలలో జనక్‌పురి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి ప్రవీణ్ కుమార్‌పై 18,776 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2025 ఫిబ్రవరి 20న ఆదాయ, పర్యావరణ, ఆహార & పౌర సరఫరాల శాఖ మంత్రిగా ప్రమాణస్వీకారం చేశాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు